text: Kalchas
  
  publiceret: 2020-12-14 12:46:15+01:00
  Kalchas er spåmand i Agamemnons hær under Den Trojanske Krig, hvis længde han forudsagde. På udrejsen tydede han i Aulis Artemis' krav om ofringen af Agamemnons datter Ifigenia som soning for drabet på gudindens hellige hind, og i krigens slutning viste han, at Apollons vrede mod grækerne skyldtes Agamemnons overgreb på præsten Chryses. Homer skildrer denne scene i Iliadens første sang, hvor Agamemnon i raseri over sandsagnet råber: "Jammerbebuder! Et glædeligt budskab du aldrig os bragte".